**Broj RKP-a:** 28348

**Matični broj:** 02544369

**OIB:** 82071829681

**Naziv obveznika:** Općina Gornja Stubica

**Pošta i mjesto:** 49 245 Gornja Stubica

**Ulica i kućni broj:** Trg Svetog Jurja 2

**Razina:** 22

**Šifra djelatnosti:** 8411 – Opće djelatnosti javne uprave

**Šifra općine: 125**

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA 2025. DO 31. OŽUJKA 2025.**

Financijski izvještaji jedinica lokalnog proračuna su izvještaji o stanju i strukturi te promjenama u vrijednosti i obujmu imovine, obveza, vlastitih izvora, prihoda i primitaka i rashoda i izdataka.

Općina Gornja Stubica, za razdoblje od 01.01.2025. do 31.03.2025. sastavila je sljedeće financijske izvještaje:

1. Izvještaj o prihodima i rashodima, primicima i izdacima
2. Izvještaj o obvezama i
3. Bilješke.

Općina Gornja Stubica osnovana je 1993.godine, a obavlja poslove koji se odnose na uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, te ostale poslove sukladno posebnim zakonima.

Općina Gornja Stubica na kraju obračunskog razdoblja 31. ožujka 2025.godine imala je 10 djelatnika. Financijsko poslovanje izvršeno je u skladu s propisima i financijskim mogućnostima. Općina ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima.

Općinski načelnik Općine Gornja Stubica je Jasmin Krizmanić, dipl. ing. prometa koji zastupa Općinu i nositelj je izvršne vlasti. Financijske izvještaje sastavila je Nikolina Šalković, univ. bacc.oec. zaposlena na radnom mjestu voditeljice odsjeka za financije i proračun.

**Bilješke uz Izvještaj o prihodima i rashodima, primicima i izdacima- obrazac PR-RAS**

U izvještajnom razdoblju od 01.01.2025. do 31.03.2025. godine Proračun je izvršeni kako slijedi:

|  |  |  |
| --- | --- | --- |
| X678 | Ukupni prihodi i primici | 2.179.408,80 € |
| Y345 | Ukupni rashodi i izdaci | 1.742.022,97 € |
| X005 | Višak prihoda i primitaka | 437.385,83 € |
| 9222-9221 | Manjak prihoda i primitaka- preneseni | 217.330,18 € |
| X006 | Višak prihoda i primitaka raspoloživ u sljedećem razdoblju | 220.055,65 € |

**PRIHODI POSLOVANJA**

Značajne promjene evidentirane su kod sljedećih stavki:

**Bilješka broj 1:**

**611- porez i prirez na dohodak**- povećanje za 39,8% u odnosu na prethodnu, 2024., godinu što je posljedica oporavka gospodarstva i povećanja plaća.

**Bilješka broj 2:**

**613-porezi na imovinu -** povećanje za 111,0% u odnosu na prethodno izvještajno razdoblje jer je izdano više Rješenja u odnosu na 2024. godinu te je bila veća naplata poreza.

**Bilješka broj 3:**

**614- porezi na robu i usluge-** u razdoblju od 01.01.2025. do 31.03.2025. godine ukupno je naplaćeno 1.465,45 € poreza na potrošnju što je manje za 43,20 % u odnosu na prethodnu godinu iz razloga jer je bila manja potrošnja nego u 2024. godini.

**Bilješka broj 4:**

**6331- tekuće pomoći proračunu iz drugih proračuna i izvanproračunskim korisnicima-** ostvareno je 39.805,47 €-u navedenom izvještajnom razdoblju Općini su uplaćena sredstva za fiskalnu održivost dječjih vrtića u iznosu od 32.991,00 €, sredstva za refundaciju plaće za zajedničkog poljoprivrednog redara temeljem Sporazuma Gradova Donja Stubica i Oroslavje i općina Stubičke Toplice i Gornja Stubica u iznosu od 6.814,47 €.

**Bilješka broj 5:**

**6353- pomoći fiskalnog izravnanja-** u navedenom izvještajnom razdoblju Općini su uplaćena sredstva u iznosu od 170.291,85 €za fiskalno izravnanje, a tijekom 2025. godine sredstva su knjižena na novom konto 6353.

**Bilješka broj 6:**

**638- pomoći temeljem prijenosa EU sredstava-** ostvareno je ukupno 163.326,19 €, a odnosi se na sredstva tražena po zahtjevima za nadoknadu sredstava za građenje reciklažnog dvorišta.

**Bilješka broj 7:**

**641- prihodi od financijske imovine-** ukupno ostvareni prihodi od kamata na oročena sredstva i depozite po viđenju iznose 51,92 €. Ostvareni su u većem iznosu nego u prethodnom izvještajnom razdoblju, a razlog tome su različita stanja novaca na žiro računu u trenutku obračuna kamata.

**Bilješka broj 8:**

**642- prihodi od nefinancijske imovine-** u izvještajnom razdoblju ostvareno je 7.887,86 €, što je manje za 16,6 % u odnosu na isto izvještajno razdoblje u 2024. godini.

Odnose na prihode od koncesija za odvoz komunalnog otpada, prihode od zakupa poslovnih objekata, prihoda od iznajmljivanja društvenih domova, prihoda od spomeničke rente i naknade za nezakonito izgrađene građevine (koja je u usporedbi sa proteklom godinom naplaćena u manjem iznosu, a razlog tome je izdan manji broj rješenja u postupku legalizacije.)

**Bilješka broj 9:**

**651- upravne i administrativne pristojbe-** ukupno ostvareni prihodi (prihodi od grobnih naknada, naknada za mrtvačnicu i ukop, prihodi vodovoda) u navedenom izvještajnom razdoblju u 2025. godine iznose 31.059,95 €, a ostvareni su za 41,4 % manje nego u prethodnom izvještajnom razdoblju. Uplaćeno je manje sredstava za naknadu za mrtvačnicu i ukop, za grobne naknade i prihode vodovoda Dobri Zdenci.

**Bilješka broj 10:**

**652- prihodi po posebnim propisima-** ostvareni su u iznosu od 27.126,97 €. Strukturu ovih prihoda čine prihodi od vodnog doprinosa, doprinosa za šume, stečajna masa isplata viška sredstava.

**Bilješka broj 11:**

**653- komunalni doprinosi i naknade-** u izvještajnom razdoblju od 01.01.2025. do 31.03.2025. godine ukupno ostvareni prihodi od komunalne naknade iznose 8.315,81 € što je više za 24,2 % u odnosu na prethodno izvještajno razdoblje. Naplaćeno je više komunalne naknade, slale su se opomene za neplaćene račune.

**RASHODI POSLOVANJA**

**Bilješka broj 12:**

**311- plaće (bruto)-** ukupni rashodi za plaće u izvještajnom razdoblju od 01.01.2025. do 31.12. 2025. godine iznosili su 83.397,03 € što je više za 48,0% u odnosu na isto izvještajno razdoblje prethodne godine. Razlog povećanje rashoda je ukidanje konta 193- kontinuirani rashodi budućih razdolja, te su u izvještajnom razdoblju prikazana 4 troška plaće.

**Bilješka broj 13:**

**3112- plaće u naravi-** ukupni rashodi za plaće u naravi u navedenom izvještajnom razdoblju 2025. godine iznosili su 2.750,51 € što je više za 15,3 % u odnosu na isto izvještajno razdoblje u prethodnoj godini. Na navedenom kontu knjiženi su dnevni obroci i uskrsnice (poklon kartice za Uskrs).

**Bilješka broj 14:**

**313-doprinosi na plaće-** povećanje doprinosa za obvezno zdravstveno osiguranje zbog ukidanja konta 193- kontinuirani rashodi budućih razdolja, te su u izvještajnom razdoblju prikazana 4 troška plaće.

**Bilješka broj 15:**

**321-naknade troškova zaposlenima-** povećanje rashoda za 32,5 % u odnosu na isto izvještajno razdoblje u 2024. godini. Najveće povećanje rashoda ostvareno je na kontu službena putovanja i ostale naknade troškova zaposlenima- korištenje privatnog automobila u službene svrhe.

**Bilješka broj 16:**

**322-rashodi za materijal i energiju-** povećanje rashoda za 2,1 % u odnosu na isto izvještajno razdoblje u 2023. godini. Razlog povećanja rashoda je inflacija cijena energije, uredskog materijala (tonera za printere i papira za kopiranje..).

**Bilješka broj 17:**

**323-rashodi za usluge-** smanjeni su za 24,5 % u odnosu na isto izvještajno razdoblje u prethodnoj godini, a odnose se na usluge redovnog poslovanja te tekućeg održavanja nerazvrstanih cesta, zgrada, opreme i prijevoznih sredstava.

**Bilješka broj 18:**

**329-ostali nespomenuti rashodi poslovanja-** povećanje za 64,6 %, povećani su troškovi za osiguranje osoba i imovine, povećani su troškovi reprezentacije, troškovi protokola...

**Bilješka broj 19:**

**342-kamate za primljene predujmove i zajmove-**smanjenje rashoda za 89,6 %. U 2024. godini bilo je više uplata kamata zbog kratkoročnog kredita koji je Općina ugovorila s Privrednom bankom Zagreb, a za financiranje sanacije cesta od posljedica potresa, a koji je u konačnici bio otplaćeni sredstvima EU.

**Bilješka broj 20:**

**343-ostali financijski rashodi-** povećanje rashoda za usluge platnog prometa za 104,2 % u odnosu na isto izvještajno razdoblje u 2024.godini. Tijekom 2025. godine Općina je uplatila naknade za odobrenje kratkoročnog kredita, naplata naknade za prekoračenje..

**Bilješka broj 21:**

**352-subvencije trgovačkim društvima, zadrugama, poljoprivrednicima i obrtnicima izvan javnog sektora-** ukupni rashodi za subvencije u navedenom izvještajnom razdoblju iznosili su 19.326,52 € i bilježe porast rashoda za 78,6% u odnosu na isto izvještajno razdoblje prethodne godine, najveći razlog povećanja rashoda je povećanje ekonomske cijene obrta, čuvaonica i privatnih vrtića.

**Bilješka broj 22:**

**363-pomoći unutar općeg proračuna-** rashodi za pomoći unutar općeg proračuna povećani su za 165,6 % u odnosu na isto izvještajno razdoblje u prethodnoj godini i iznose 22.697,34 € ( više je isplaćeno tekućih pomoći Javnoj vatrogasnoj postrojbi Zabok, plaćeni su i troškovi Općini Stubičke Toplice temeljem zajedničkog organiziranja obavljanja poslova komunalnog redara- troškovi plaće, prijevoza i druga materijalna prava).

**Bilješka broj 23:**

**366-pomoći proračunskim korisnicima drugih proračuna-** ukupni rashodi za pomoći proračunskim korisnicima drugih proračuna (prijenosi za sufinanciranje dječjih vrtića) iznose 2.675,89 € i bilježe smanjenje rashoda za 74,8 % u odnosu na isto izvještajno razdoblje u prethodnoj godini.

**Bilješka broj 24:**

**367- prijenosi proračunskim korisnicima iz nadležnog proračuna za financiranje redovne djelatnosti -** ovdje su evidentirana sredstva isplaćena proračunskom korisniku Dječji vrtić „Jurek“. U izvještajnom razdoblju od 01.01.2025. do 31.03.2025. godine ukupno je isplaćeno 142.833,68 € što je više za 77,6 % u odnosu na isto izvještajno razdoblje u 2024. godini zbog povećanja ekonomske cijene dječjeg vrtića Jurek. Navedena sredstva odnose se na udio u sufinanciranju Općine za smještaj djece u dječjem vrtiću Jurek.

**Bilješka broj 25:**

**372 – ostale naknade građanima i kućanstvima iz proračuna-** u navedenom izvještajnom razdoblju Općina je isplatila sveukupno 45.711,65 €. Na navedenim kontima knjiže se isplate stipendija i školarina, sufinanciranje logopeda, podmirenje troškova stanovanja, sufinanciranje pomagača u nastavi, pomoć za novorođenu djecu, pomoć obiteljima i kućanstvima..

**Bilješka broj 26:**

**381– tekuće donacije-** Općina je isplatila redovna sredstva za rad Sportskoj zajednici, Crvenom križu, političkim strankama, Vatrogasnoj zajednici u sveukupnom iznosu od 57.587,72 € što je više za 168,1% u odnosu na izvještajno razdoblje u 2024. godini. Najveći razlog povećanja rashoda su povećana sredstva koja Općina isplaćuje Vatrogasnoj zajednici (povećana su sredstva za redovnu djelatnost VZO zbog kupnje novog vatrogasnog vozila).

**Bilješka broj 27:**

**92221-manjak prihoda poslovanja- preneseni-** iznosi 217.330,18 €.

**PRIHODI OD NEFINANCIJSKE IMOVINE**

**Bilješka broj 28:**

**711- prihodi od prodaje materijalne imovine- prirodnih bogatstava-** ostvareno je 61.973,00 € za prodaju građevinskog zamljišta za potrebe izgradnje zgrade u kojoj će se nalaziti novi Dom zdravlja.

**RASHODI ZA NABAVU NEFINANCIJSKE IMOVINE**

**Bilješka broj 29:**

**421-građevinski objekti-** ukupni rashodi za građevinske objekte u izvještajnom razdoblju 2025. godine iznose 737.916,93 €, a odnose se na radove za unutarnje opremanje Spomen hiže Rudolfa Perešina, sanaciju nerazvrstanih cesta i izgradnju pješačkog pločnika i oborinske kanalizacije sa rekonstrukcijom nerazvrstane prometnice (sredstva HBOR-a), modernizaciju NC 1-038 Mucaki-Hreni, NC 1-036 Novini i radove na građenju reciklažnog dvorišta. Rashodi su povećani u odnosu na isto izvještajno razdoblje zbog građenja reciklažnog dvorišta i sanacije nerazvrstanih cesta na području Općine sredstvima kredita Hrvatske banke za obnovu i razvitak.

**Bilješka broj 30:**

**422- postrojenja i oprema-** ukupni rashodi zakupnju postrojenja i oprema iznose 64.507,50 € i jako su povećani u odnosu na isto izvještajno razdoblje u 2024. godini. U prvom tromjesečju Općina je kupila laptop za poljoprivrednu redarku u iznosu od 1.750,00 €, klime za sportski centar u iznosu od 5.825,00 €. Na navedenom kontu knjižena je i nabavljena oprema za reciklažno dvorište u iznosu od 56.932,50 € te je iz tog razloga došlo do povećanja indeksa.

**PRIMICI OD FINANCIJSKE IMOVINE I ZADUŽIVANJA**

**Bilješka broj 31:**

U izvještajnom razdoblju Općina je dogovorila kredit u iznosu od 300.00,00 € u suradnji s PBZ-om za financiranje tekućeg poslovanja. Tijekom 2025. godine knjiženi su i primici od zaduživanja kod Hrvatske banke za obnovu i razvitak u iznosu od 665.305,07 €, a odnose se na projekt sanacije i modernizacije nerazvsratnih cesta na području Općine Gornja Stubica.

**IZDACI ZA FINANCIJSKU IMOVINU I OTPLATU ZAJMOVA**

**Bilješka broj 32:**

**544- otplata glavnice primljenih kredita i zajmova od kreditnih i ostalih financijskih institucija izvan sektoru-** Općina je u izvještajnom razdoblju od 01.01.2025. do 31.03.2025. otplatila dio glavnice u iznosu od 153.081,65 € za kratkoročni kredit za građenje reciklažnog dvorišta, a koji je u konačnici financirani sredstvima EU, 60.000,00 € za kredit za financiranje tekućeg poslovanja i 8.767,69 € za dugoročni kredit za gradnju DV Jurek. Izdaci su manji u odnosu na isto izvještajno razdoblje u prethodnoj godini iz razloga jer se početkom 2024. godine otplaćivao kredit za sanaciju cesta, a koji je u konačnici otplaćeni bespovratnim EU sredstvima.

**Bilješka broj 33:**

**547- otplata glavnice primljenih zajmova od drugih razina vlasti-** izvršena je otplata glavnice za beskamatni kredit iz državnog proračuna za sanaciju šteta od potresa u iznosu od 8.295,18 €.

**Bilješke uz izvještaj o obvezama**

**Bilješka broj 34:**

Stanje obveza na početku izvještajnog razdoblja iznosilo je 1.920.431,45 € dok je povećanje obveza u izvještajnom razdoblju iznosilo 2.457.311,05 €. Podmirene obveze u toku izvještajnog razdoblja iznosile su 2.132.686,33 €, pa je stanje obveza na kraju izvještajnog razdoblja 2.245.056,17 €. Od toga iznosa, 237.064,65 € je dospjelih obveza, a preostalih 2.007.991,52 € je nedospjelo.

Dospjele obveze čine obveze za materijalne rashode, obveze za subvencije, ostale tekuće obveze te obveze za nabavu nefinancijske imovine.

Nedospjele obveze čine obveze za rashode poslovanja, obveze za nabavu nefinancijske imovine i obveze za financijsku imovinu- otplatu kredita:

1. PBZ kredit- gradnja dječjeg vrtića Jurek: 280.566,36 €
2. PBZ kredit- financiranje tekućeg poslovanja: 300.000,00 €
3. PBZ kredit- građenje reciklažnog dvorišta: 345.303,35 €
4. Državni proračun- beskamatni zajam za sanaciju od posljedica potresa: 157.608,31 €.
5. HBOR kredit- projekt sanacije i modernizacije NC: 665.305,07 €

Sve obveze planiraju se podmiriti sukladno financijskim mogućnostima tijekom 2025. godine, dok će se obveze za financijsku imovinu (kredite) podmirivati sukladno otplati glavnice i kamata.

Sudski sporovi u tijeku- slučaj Šimunić, Vrhovni sud

Evidencija primljenih zadužnica- stanje na dan 31.03.2025.

|  |  |  |  |  |  |  |
| --- | --- | --- | --- | --- | --- | --- |
| R.  br. | Datum izdavanja/  primanja jamstva | Instrument  Osiguranja | Iznos danog/  primljenog  jamstva | Primatelj/davatelj jamstva | Namjena | Rok  važenja |
| 1. | 09.11.2022. | Bjanko zadužnice | 72.997,55 EUR | Orešić, autoprijevoz i niskogradnja | Održavanje NC i odvodnih jaraka | 2025.godina |
| 2. | 17.01.2023. | Bjanko zadužnice | 1.990,84 EUR | Zagorje pro-kon d.o.o. | Izrada projektno-tehničke dok. Za sanaciju klizišta NC 1-055 Šišaki- Kovačići i NC 1-009 Šobaki- Peleski | 17.01.2026. |
| 3. | 17.02.2023. | Bjanko zadužnice | 4.000,00 EUR | Ščukanec, elektroinstalatersko frizerski obrt | Izgradnja javne rasvjete na području Općine | 17.02.2033. |
| 4. | 30.10.2023. | Bjanko zadužnice | 6.636,14 EUR | Ščukanec, elektroinstalatersko frizerski obrt | Održavanje javne rasvjete na području Općine | 30.10.2025. |
| 5. | 06.03.2023. | Bjanko zadužnce | 3.981,68 EUR | Gradmost d.o.o. | Asfaltiranje i modernizacija NC | 06.03.2025. |
| 6. | 23.06.2023. | Bjanko zadužnice | 20.000,00 EUR | Vodoprivreda- Zagreb | Sanacija klizišta Guskaovec i Jakšinec | 23.07.2028. |
| 7. | 23.06.2023. | Bjanko zadužnice | 10.000,00 EUR | Tarac- Zvonko Jakuš | Sanacija klizišta Dobri Zdenci i Karivaroš | 23.06.2029. |
| 8. | 23.06.2023. | Bjanko zadužnice | 20.000,00 EUR | NGH grupa | Sanacija klizišta Dobri Zdenci i Karivaroš | 23.07.2028. |
| 9. | 28.03.2023. | Bjanko zadužnice | 10.000,00 EUR | Ščukanec, elektroinstalatersko frizerski obrt | Izgradnja javne rasvjete na području Općine | 28.03.2033. |
| 10. | 17.05.2023. | Bjanko zadužnice | 10.000,00 EUR | Ščukanec, elektroinstalatersko frizerski obrt | Modernizacija javne rasvjete na području Općine | 17.05.2033. |
| 11. | 27.02.2023. | Bjanko zadužnice | 3.000,00 EUR | Zagorje pro-kon | Izrada projektno tehničke dokumentacije za klizišta Jakopovići, Zagrebačka i Sveti Matej | 27.02.2025. |
| 12. | 28.02.2023. | Bjanko zadužnice | 3.000,00 EUR | Zagorje pro-kon | Izrada projektno tehničke dokumentacije za sanaciju 11 cesta | 28.02.2026. |
| 13. | 23.05.2023. | Bjanko zadužnice | 2.000,00 EUR | Zrcalo inženjering | Izrada projektno tehničke dokumentacija za Spomen hižu R. Perešina | 23.05.2026. |
| 14. | 17.05.2023. | Bjanko zadužnice | 10.000,00 EUR | Orešić, autoprijevoz i niskogradnja | Sanacija odvodnog jarka sa zacjevljenjem i proširenjem prometnice u Brezanskoj ulici | 17.05.2026. |
| 15. | 28.02.2023. | Bjanko zadužnice | 20.000,00 EUR | Zagorje pro-kon | Izrada projektno tehničke dok. za sanaciju 25 cesta | 28.02.2026. |
| 16. | 08.09.2023. | Bankarske garancije | 291.013,26 EUR | NGH gradnja d.o.o. | Sanacija oštećenje NC nastalih erozijom tla-radovi 11 cesta | 11.08.2025. |
| 17. | 19.07.2023. | Bjanko zadužnice | 10.000,00 EUR | Zagorje pro-kon | Usluga stručnog nadzora- 11 cesta | 19.07.2026. |
| 18. | 20.07.2023. | Bankarska garancija | 10.470,09 EUR | Orešić, autoprijevoz i niskogradnja | Rekonstrukcija propusta i dijela NC Modrovec | 10.07.2028. |
| 19. | 19.06.2023. | Bjanko zadužnice | 4.000,00 EUR | Zagorje pro-kon | Usluga stručnog nadzora- 3 klizišta | 19.06.2026. |
| 20. | 09.08.2023. | Bankarske garancije | 391.948,20 EUR | Zajednica ponuditelja NGH gradnja i NGH grupa | Sanacija cesta- 25 cesta | 10.09.2025. |
| 21. | 26.07.2023. | Bjanko zadužnice | 15.000,00 EUR | Zagorje pro-kon | Stručni nadzor- 25 cesta | 26.07.2026. |
| 22. | 05.07.2023. | Bankarska garancija | 15.074,15 EUR | Haramustek gradnja i centar gradnje Dominko | Sanacija oštećenja klizišta | 29.06.2025. |
| 23. | 23.06.2023. | Bjanko zadužnice | 20.000,00 EUR | Tarac- Zvonko Jakuš | Sanacija oštećenja klizišta | 23.06.2028. |
| 24. | 08.02.2024. | Bjanko zadužnice | 3.000,00 EUR | Zagorje pro-kon | Izrada projektno tehničke dok. cesta Sekirevo selo- Karivaroš- Sveti Matej | 08.02.2027. |
| 25. | 01.12.2023. | Bjanko zadužnice | 3.000,00 EUR | Orešić, autoprijevoz i niskogradnja | Sanacija odrona na NC 1-034 Slani Potok | 01.12.2025. |
| 26. | 28.08.2024. | Bjanko zadužnice | 10.000,00 EUR | Orešić, autoprijevoz i niskogradnja | Sanacija odvodnog jarka i proširenje- Brezanska ulica | 28.08.2025. |
| 27. | 04.03.2024. | Bjanko zadužnice | 10.000,00 EUR | Orešić, autoprijevoz i niskogradnja | Modernizacija dijela NC 1-022 ulica A. Šenoe | 04.03.2026. |
| 28. | 01.02.2024. | Bjanko zadužnice | 10.000,00 EUR | Ščukanec, elektroinstalatersko frizerski obrt | Održavanje javne rasvjete na području Općine | 01.02.2025. |
| 29. | 02.07.2024. | Bankarska garancija | 11.290,83 EUR | Metalbeneton d.o.o. | Izgradnja i opremanje Spomen hiže R. Perešin | 15.02.2025. |
| 30. | 09.08.2024. | Bjanko zadužnice | 75.000,00 EUR | Fergy građenje | Uređenje parka oko biste R. Perešina | 08.08.2026. |
| 31. | 02.05.2024. | Bjanko zadužnice | 10.000,00 EUR | Arhivanalitika | Izrada podloge za izradu provedbenog plana razvoja | 07.01.2025. |
| 32. | 10.05.2024. | Bjanko zadužnice | 13.185,35 EUR | Euroconsulting d.o.o. | Pružanje savjetodavnih usluga- reciklažno dvorište | 15.03.2025. |
| 33. | 03.07.2024. | Bjanko zadužnice | 10.000,00 EUR | HEP opskrba | Opskrba el.energijom 2024./2025. | 01.07.2025. |
| 34. | 25.07.2024. | Bjanko zadužnice | 10.000,00 EUR | Orešić, autoprijevoz i niskogradnja | Sanacija NC 1-012 Mikulci- Sinkovići- Horvatinčići | 24.07.2026. |
| 35. | 24.09.2024. | Bjanko zadužnice | 42.000,00 EUR | Huđek obrt | Asfaltiranje NC na području Općine (HBOR kredit) | 31.03.2025. |
| 36. | 19.09.2024. | Bjanko zadužnice | 20.000,00 EUR | Živina d.o.o. | Asfaltiranje NC na području Općine (HBOR kredit)- grupa 1 | 14.03.2025. |
| 37. | 19.09.2024. | Bjanko zadužnice | 20.000,00 EUR | Živina d.o.o. | Asfaltiranje NC na području Općine (HBOR kredit)- grupa 2 | 14.03.2025. |
| 38. | 01.10.2024. | Bjanko zadužnice | 10.000,00 EUR | Fergy građenje | Modernizacija NC 1-038 Mucaki- Hreni | 24.01.2025. |
| 39. | 24.09.2024. | Bjanko zadužnice | 10.000,00 EUR | Fergy građenje | Modernizacija NC 1-036 Novini | 31.03.2025. |
| 40. | 26.09.2024. | Bjanko zadužnice | 2.000,00 EUR | Zagorje pro-kon | Usluga stručnog nadzora- grupa 1 i 2 (HBOR kredit) | 14.03.2025. |
| 41. | 26.09.2024. | Bjanko zadužnice | 2.000,00 EUR | Zagorje pro-kon | Usluga stručnog nadzora (HBOR kredit) | 31.03.2025. |
| 42. | 30.07.2024. | Bjanko zadužnice | 2.000,00 EUR | EL-po | Nabava vodovodnog materijala | 23.08.2025. |
|  |  | **UKUPNO** | **1.228.588,09 EUR** |  |  |  |

**Evidencija danih zadužnica- stanje na dan 31.03.2025.**

a) bjanko zadužnica na iznos od 75.000,00 EUR- predano Ministarstvu regionalnog razvoja i fondova EU- modernizacija ceste Mucaki- Hreni

b) zadužnica na iznos od 1.250.000,00 EUR- predano HBOR – dugoročni kredit za projekt asfaltiranja nerazvrstanih cesta na području Općine Gornja Stubica

Gornja Stubica, 09.04.2025.

Bilješke sastavila: Nikolina Šalković, 049/289-687 \_\_\_\_\_\_\_\_\_\_\_\_\_\_\_

Općinski načelnik:

Jasmin Krizmanić, dipl.ing.prometa \_\_\_\_\_\_\_\_\_\_\_\_\_\_\_\_\_\_